फलों के राजा कहे जाने वाले आम पर सबसे ज्यादा रिसर्च किया जाता है। रिसर्च का ही नतीजा है कि आम की आए दिन नई-नई किस्मों का उत्पादन होता रहता है। लेकिन क्या आपने कभी सुना है कि एक ही पेड़ पर कई तरह के आमों का उत्पादन हो।
लेकिन ऐसा हुआ है और इसे संभव किया है पेशे से इंजीनियर रहे रवि मंगलेश्वर ने। रवि मंगलेश्वर एक ही पेड़ पर 51 किस्म के आम का उत्पादन करते हैं। महाराष्ट्र में विदर्भ क्षेत्र के रहने वाले रवि द्वारा खोजी गई नई प्रजाति इस समय पूरे देश में चर्चा का विषय बनी हुई है। आखिर एक ही पेड़ से 51 किस्म के आम कैसे उत्पादित हो सकते हैं? लेकिन रवि ने अपने रिसर्च से ये संभव कर दिखाया है और इस समय ढ़ाई एकड़ में 1,000 आम के पेड़ लगा रखे हैं।
रवि मंगलेश्वर के पिता खेती करते थे और समाज के लिए काम करते थे। अब शायद इसी मोहमाया में वे ज्यादा दिनों तक इंजीनियर नहीं रह सके। मस्कट में 10 साल तक इंजीनियरिंग की नौकरी करने के बाद वे 2001 में वापस अपने गांव आ गए और यहां पर आकर किसानी करने लगे। किसानी करने के दौरान ही उनके अंदर कुछ अलग करने का जज्बा जागा और उन्होंने अपने पूर्वजों से मिली 5 एकड़ जमीन पर खेती करना शुरू किया। इसी दौरान उन्होंने खेती के बारे में अध्ययन करने के लिए 500 से अधिक जगहों का दौरा किया।
51 किस्म के आम का उत्पादन प्राप्त करने के लिए काफी मेहनत की। उन्होंने 51 किस्म के आम को प्राप्त करने के लिए 1350 बार पेड़ को तैयार किया तब जाकर उन्हें सफलता मिली। उनके खेत में एक प्रसिद्ध आम था जो कि 50 वर्ष से अधिक पुराना था। इसी की ग्राफ्टिंग करने के बाद उन्हें सफलता मिली। इसके अलावा उन्होंने अपनी कृषि यात्रा के दौरान महाराष्ट्र के उस्मानाबाद जिले में किसान देव्रीकर काका से मुलाकात की। काका ने ग्राफ्टिंग के माध्यम से एक ही पेड़ से 15 किस्म के आमों का उत्पादन किया था। रवि ने उनसे भी बहुत कुछ सीखा तथा विलुप्त होती किस्मों को बचाने के बारे में सोचा। उन्होंने आमों को रिसर्च के लिए कृषि विश्वविद्यालय का भी दौरा किया और विलुप्त होती प्रजाति के बारे में भी जाना। उन्होंने ग्राफ्टिंग के तरीके का इस्तेमाल करके 51 किस्म के आमों का उत्पादन किया है। अब वे जुलाई, अगस्त और सितंबर में किसानों को सिखाते हैं। उनके अनुसार ये महीने ग्राफ्टिंग के लिहाज से सबसे अच्छा है।
रवि के अनुसार उनके पिता किसानों के लिए विभिन्न क्षेत्रों में काम करते थे। पिता जी के कदमों का पालन करने के लिए मैं वापस अपने विदर्भ क्षेत्र के जिले वाशिम आ गया। और यहां पर आने के बाद मैंने किसानों की समस्याओं को जाना। किसान मजबूरन में अपनी आत्महत्या कर रहे हैं। रवि कहते हैं कि मैंने सुना कि हजारों किसान हमारे क्षेत्र के ही आत्महत्या कर चुके हैं तो ये मेरे लिए किसी सदमे से कम नहीं था। वे कहते हैं कि मैंने आत्महत्या करने वाले किसानों के गांवों का दौरा शुरू किया और यहां पर पता चला कि किसानों को सरकारी योजनाओं के बारे में कोई जानकारी ही नहीं है और न ही उन्हें सब्सिडी के बारे में जानकारी थी। जिसके वे हकदार होते हैं। उन्होंने किसानों तक पहुंचने और इन योजनाओं के बारे में सूचित करने के एक छोटे से कदम से शुरुआत की। इसके लिए उन्होंने हजारों गांवों का दौरा किया।
शून्य पद्धति के आधार पर खेती करने का तरीका निकालने वाले पद्म श्री सुभाष पालेकर से रवि ने 2005 में मुलाकात की। इसके बाद उन्होंने प्राकृतिक खेती करने का पूरा तरीका समझा। उनके तरीकों से प्रेरित होकर सुभाष पालेकर ने रासायनिक उर्वरकों का उपयोग छोड़ दिया। और उन्होंने डेयरी फार्म स्थापित करने की ठानी। इस समय उनके पास 100 से अधिक देशी गाय है क्योंकि प्राकृतिक खेती करने के लिए सबसे उपयुक्त देशी गाय का गोबर व मूत्र होता है। यही नहीं देशी गाय के दूध से स्वास्थ्य को कोई खतरा भी नहीं होता है। उन्होंने गाय पालन बढ़ाने के लिए अभियान भी चलाया। रवि की माने तो प्राकृतिक खेती करने से जमीन पूरी तरह से सुरक्षित रहती है। यही नहीं मनुष्य व जानवर की सेहत से कोई खिलवाड़ भी नहीं होता है। वे प्राकृतिक खेती करके इसम समय वे ठीक-ठाक रुपये नहीं कमा पा रहे हैं। वे पिछले 5 सालों से प्राकृतिक खेती कर रहे हैं।
पिता जी के पद्चिन्हों पर चलते हुए इस समय रवि समाज के लिए भी काम रहे हैं। वे जहां किसानों को अब मुफ्त में प्रशिक्षण दे रहे हैं। इसके अलावा उन्होंने समाज को समर्पित करते हुए कई कार्यक्रम भी चला रखे हैं। उन्होंने अब तक महाराष्ट्र के 21 गांवों का दौरा किया और ग्रामीणों से आंख दान के लिए पंजीकृत कराने के लिए कहा है। उनके कहने पर दर्जनों लोगों ने पंजीकरण करा रखा है।
ग्रामीण की मृत्यु फोन के जरिए उन्हें सूचना दी जाती है तथा वे डॉक्टर के साथ आंख दान की प्रक्रिया को पूरा कर रहे हैं। रवि सिर्फ अपने ही प्रदेश के नहीं बल्कि अब अन्य प्रदेशों के भी किसानों को अपने खेत में ग्राफ्टिंग सीखा रहे हैं। रवि कहते हैं कि अगर कोई भी किसान सीखना चाहता है तो वे फिर वाशिम जिले में आकर सिख सकता है। रवि कहते हैं कि firstname.lastname@example.org पर मेल कर सकते हैं।